|  |  |
| --- | --- |
|  | **PLANINARSKA UDRUGA GOJZERICA**  **52100 Pula, Kaštanjer 10**  **Mail: pugojzerica@gmail.com** |

**OBAVIJEST**

**Dana 20.02.2021. godine PU Gojzerica organizira 9. pohod:**

**KANFANAR – DVIGRAD - KANFANAR**

**Vodiči: Renato Perc (099 790 65 00)**

**Dužina puta: 5 sati, lagani hod**

**Program pješačenja**

**Polazak vlaka sa *željezničke stanice u Puli je u 9:05 sati*.**

**Kreće se iz Kanfanara sa željezničke postaje u 10 sati (informacija za one koji dolaze osobnim vozilima). Prolazimo pored Tvornice Duhana i zatim bismo trebali posjetiti kamenolom Kanfanar, nažalost do danas još nismo dobili potvrdu od Kamena Pazin, ali očekujemo pozitivan odgovor.**

**Prva poznata eksploatacija ovog tipa materijala potječe još iz 15. stoljeća. Danas se eksploatacija izvodi površinskim i podzemnim metodama na tri različite lokacije u Istri – u kamenolomima Kanfanar, Selina i Korenići u kojima godišnja proizvodnja sirovih blokova iznosi 28.000 m3.Tvrtka Kamen d.d. se od 1954. godine bavi eksploatacijom, preradom i primjenom arhitektonsko-građevinskog kamena.Nakon planiranog obilaska kamenoloma krećemo prema Dvigradu. Prvo ćemo proći pored ruševina samostana sv. Petronile, pa do crkve sv. Antona.**

**Dvigrad, napušteni srednjevjekovni grad nastanjen je još u prapovijesti, a napušten 1714. godine, što zbog ratova, što zbog kuge. Ostaci urbanog naselja još i danas na svom mjestu prkose vremenu i dočaravaju nam kako je izgledao nekadašnji srednjevjekovni grad, odnosno kaštel. Prema jednoj legendi u Dvigradu je sakrio blago zloglasni engleski gusar Henry Morgan.**

****

**Nakon obilaska grada i marende silazimo u Limsku Dragu, gdje je crkva sv. Marije od Lakuća s grobljem koja se nalazi odmah podno grada. Put ćemo nastaviti makadamskom cestom koja ide Limskom Dragom suprotno od Limskog kanala, nakon par kilometara slijedi uspon prema izvoru Kašteljir, nekoć glavnog i jedinog opskrbljivača vode na ovim prostorima.**

**Nakon izvora imamo dvije opcije za koje za sada nemam odgovora, prva je da se vratimo u Kanfanar, a druga da odemo do OPG Paladnjaki na ručak (ukoliko popuste epidemiološke mjere) no o tome ćemo Vas naknadno obavijestiti. Ako budemo išli na ručak povratak za Pulu je sa željezničke stanice Žminj u 18.24, a ako ne, krećemo iz Kanfanara u 18.31. Dolazak u Pulu je predviđen za 19.10 h.**

**Svi sudionici trebaju ponijeti odgovarajuću opremu (kišna kabanica, vjetrovka, majica, obuća, kapa, naočale, marenda…). Rok za prijavu je do četvrtka 18.02.2021. *Zbog epidemiološke situacije za vrijeme boravka u vlaku mole se planinari da koriste zaštitne maske.***

**Cijena izleta 40,00 kuna(cijena karte vlaka), ako dogovorimo ručak plaćanje će biti na licu mjesta.**

**Uplate svakog četvrtka od 19-20 sati u prostorijama udruge Gojzerica, Kaštanjer br. 10., Pula.**

**Prijaviti se može i telefonom vodiču sa uplatom na žiro račun društva,**

**žiro račun društva: OTP banka HR5924070001100178229**

**poziv na broj je: broj pl. iskaznice (vašeg PD društva) ili datum.**

***Svojim odazivom, svaki pojedinac potvrđuje* *da ispunjava zdravstvene i psihofizičke uvjete za sigurno sudjelovanje na pohodu, da prihvaća ovaj program, da pohodu pristupa na osobnu odgovornost, te da će se u skladu s planinarskom etikom pridržavati plana pohoda, odluka i uputa vodiča. U slučaju nepredvidivih situacija organizator zadržava pravo promjene programa.***